ΓΡΑΠΤΗ ΕΡΩΤΗΣΗ E-1187/01

υποβολή: Juan Naranjo Escobar (PPE-DE) προς την Επιτροπή

(19 Απριλίου 2001)

Θέμα: Εργατικά ατυχήματα στην Ευρωπαϊκή Ένωση

Πρόσφατη μελέτη σχετικά με την κοινωνική κατάσταση στην ΕΕ, την οποία πραγματοποίησε η Eurostat, έδειξε ότι στην ΕΕ καταγράφηκαν, το 1998, συνολικά 4,7 εκατομμύρια εργατικά ατυχήματα. Από αυτά, σύμφωνα με την έκθεση, 5,476 ατυχήματα για κάθε 100 000 άτομα ήταν θανατηφόρα.

Η ηλικία αποτελεί σημαντικό παράγοντα στον δείκτη ατυχημάτων. Ο μέσος όρος ανεβαίνει στα 5,725 ατυχήματα εάν ληφθούν ως πεδίο αναφοράς οι μισθωτοί μεταξύ 18 και 24 ετών και μειώνεται σχεδόν στο μισό εάν ληφθούνπόψη οι μισθωτοί μεταξύ 45 και 54 ετών.

Οι αριθμοί αυτοί είναι διαφορετικοί, αναλόγως της οικονομικής δραστηριότητας των ευρωπαίων μισθωτών. Τα ποσοστά είναιψηλότερα στην οικοδομή, με 8 008 ατυχήματα ανά 100 000 εργαζομένους στον τομέα, από τα οποία 13 ήταν θανατηφόρα. Το φύλο αποτελεί επίσης έναν παράγοντα επικινδυνότητας: Για κάθε 100 000 εργαζομένους καταγράφονται 5,292 θανατηφόρα ατυχήματα που αφορύσαν άνδρες, αλλά μόνο 1,890 αφορούσαν γυναίκες.

Επιπλέον των ανθρώπινων απωλειών, τα εργατικά ατυχήματα έχουν και ένα σημαντικό κοινωνικοοικονομικό κόστος, εφόσονπολογίζεται ότι για τον λόγο αυτόν χάθηκαν πέρυσι στην ΕΕ περίπου 149 ώρες εργασίας ανά εργαζόμενο.

Λαμβάνονταςπόψη τους αριθμούς αυτούς, σκέπτεται η Επιτροπή να προτρέψει κατά κάποιον τρόπο τις κυβερνήσεις των κρατών μελών ώστε να εγκρίνουν αυστηρότερα μέτρα που θα περιορίσουν τα εργατικά ατυχήματα; Υπάρχει κάποια ευρωπαϊκή πρωτοβουλίαπέρ μιας εργασιακής φιλοσοφίας για την επίτευξη μεγαλύτερης ασφάλειας στην εργασία;

Απάντηση της κ. Διαμαντοπούλου εξ ονόματος της Επιτροπής

(21 Ιουνίου 2001)

Η Επιτροπή συμμερίζεται απολύτως τις ανησυχίες του αξιότιμου βουλευτή για την κατάσταση των εργατικών ατυχημάτων στην Κοινότητα.

Μολαταύτα, τα τελευταία διαθέσιμα στοιχεία που αφορούν το 1998(1) εμφανίζουν μια βελτίωση σε ευρωπαϊκό επίπεδο όσον αφορά τα ποσοστά εργατικών ατυχημάτων που συνεπάγονται αναρρωτική άδεια άνω των 3 ημερών, δηλ. 4 089 ατυχήματα για 100 000 εργαζομένους το 1998 σε σύγκριση με 4 229 ατυχήματα το 1996 και 4 539 το 1994 αντίστοιχα, καθώς και όσον αφορά το ποσοστό εμφάνισης θανατηφόρων εργατικών ατυχημάτων, δηλ. 5,0 θανατηφόρα ατυχήματα για 100 000 εργαζομένους το 1998 σε σύγκριση με 5,3 το 1996 ή 6,1 το 1994 (συμπεριλαμβανομένων τροχαίων ατυχημάτων και ατυχημάτων με άλλα μέσα μεταφοράς που συνέβησαν σε ώρα εργασίας).

Αυτοί οι στατιστικοί δείκτες δείχνουν ότι η εφαρμογή, σε ευρωπαϊκό επίπεδο, της κοινοτικής νομοθεσίας στον τομέα της προστασίας τηςγείας και της ασφάλειας των εργαζομένων στην εργασία είχε θετικές συνέπειες για τη βελτίωση των συνθηκών εργασίας, μέσω της μείωσης του ποσοστού εμφάνισης ατυχημάτων. Φαίνεται κατά συνέπεια ότι η νομοθεσία αυτή, εφόσον εφαρμόζεται σωστά, οδηγεί στη βελτίωση τηςγείας και της ασφάλειας των εργαζομένων στην εργασία.

Η Επιτροπή κρίνει ότι τα κράτη μέλη είναι αρμόδια για την προώθηση και την εξασφάλιση της ορθής και αποτελεσματικής εφαρμογής των εθνικών διατάξεων για τη μεταφορά των κοινοτικών οδηγιών.

Από την πλευρά της η Επιτροπή, από το 1992, στηρίζει πολυάριθμες πρωτοβουλίες ευαισθητοποίησης των διαφόρων συντελεστών σε ευρωπαϊκό επίπεδο και σε στενή συνεργασία με τα κράτη μέλη, προκειμένου να αυξηθεί η αποτελεσματικότητα των μέτρων που λαμβάνονται στον τομέα αυτόν.

Πρόκειται για τις εξής πρωτοβουλίες:

- το ευρωπαϊκό έτοςγείας και ασφάλειας των εργαζομένων στην εργασία (1992)"

- τις ενέργειες PRevent(2) σε επίπεδο μικρών και μεσαίων επιχειρήσεων (ΜΜΕ) στο πλαίσιο του ευρωπαϊκού προγράμματος δράσης για την ασφάλεια (SAFE) το 1997 και το 1998, οι οποίες θα συνεχιστούν με τη νέα πρωτοβουλία για τις ΜΜΕ που ξεκίνησε με την εγγραφή ειδικού κονδυλίου στον κοινοτικό προϋπολογισμό, τη διαχείριση του οποίου θα αναλάβει o Eυρωπαϊκός Οργανισμός του Μπιλμπάο για την Ασφάλεια και την Υγεία στην Εργασία"

- πολλές ευρωπαϊκές εβδομάδες, με την οργάνωση των οποίων ασχολείται τώρα o Eυρωπαϊκός Οργανισμός του Μπιλμπάο για την Ασφάλεια και την Υγεία στην Εργασία. Το 2000, η ευρωπαϊκή εβδομάδα είχε θέμα τα μυοσκελετικά προβλήματα, ενώ τον Οκτώβριο του 2001 το θέμα θα είναι η πρόληψη των εργατικών ατυχημάτων.

Τέλος, εφιστάται η προσοχή του αξιότιμου βουλευτή στην προετοιμασία της νέας κοινοτικής στρατηγικής στον τομέα της ασφάλειας και τηςγείας στην εργασία, που θα καθορίσει το πλαίσιο των μελλοντικών ενεργειών με στόχο τη συνεχή βελτίωση των συνθηκών εργασίας των εργαζομένων στην Ευρώπη.

(1) Δεδομένα ESAW (Ευρωπαϊκά Στατιστικά Στοιχεία για τα Εργατικά Ατυχήματα) της Eurostat, http://www.cc.cec/eurostat/eudor-stat/mst3/en/titres.htm.

(2) Ενέργειες ευαισθητοποίησης για την ασφάλεια και τηνγεία στην εργασία γενικά, καθώς και για την προώθηση και ανταλλαγή των βέλτιστων πρακτικών στις ΜΜΕ.